Ivana Christová

Ivana Christová (* 10. august 1970, Prešov) je bývalá dvojnásobná kráľovná krásy a svetová modelka slovenskej národnosti s bulharsko-maďarskými koreňmi. Vo svojej rodnej krajine sa preslávila ako historicky prvá novodobá Miss Československa (1989), na medzinárodnej úrovni ako víťazka tzv. Maja Internacional (1989). Následne prenikla na titulné stránky popredných módnych časopisov a v 90. rokoch 20. storočia sa stala vyhľadávanou tvárou kozmetických značiek a reklamných kampaní. 

Na domácom trhu sa neskôr sporadicky pokúšala presadiť v hudobnom či filmovom priemysle, jej autorské príspevky v umeleckom žánri však nezaznamenali väčší ohlas. Nahrala dve profilové platne, Ivana (1998) a Flám (2000), na striebornom plátne nedostala príležitosť nad rámec epizódnych rolí. 

Zásadnejšie výsledky jej priniesli vedľajšie podnikateľské aktivity, ktoré zastrešuje prostredníctvom svojej umeleckej agentúry Orin Art s.r.o. (2000) a predovšetkým charitatívna služba. Po nadácii Ivana Christová deťom (1994), založila v novom tisícročí i vlastné občianske združenie Orin Panacea (2006), v dôsledku čoho bola nominovaná na cenu Slovenka roka (2012). V komerčnej sfére sa venuje primárne poradenstvu v kozmetickej oblasti. Žije v Bratislave, je rozvedená a má dcéru Danielu.

 Filmografia 
 1995: Jak chutná smrt (r. M. Cieslar) – český hraný film na motívy rovnomenného diela od L. Mňačka, rola Daniely (v slovenčine)
 1999: O ľuďoch a čarodejníkoch (r. O. Keleová) – TV film, rola čarodejnice Harex
 2006: Prachy dělaj člověka (r. J. Chlumský a J. Kulhavý) – česká kriminálna komédia, cameo výstup

 Diskografia 

 Štúdiové albumy
 1998: Ivana 
 2000: Flám 

 Ocenenia 
 Rok Nominované dielo Cena Kategória Výsledok 1989 Osobnosť menovite Miss Československo – Ostrava, ČSSR Výhra 1989 Osobnosť menovite Maja Internacional – Santo Domingo, Dominikánska republika Výhra  2012 Osobnosť menovite Slovenka roka (Slovenka) Charita Nominácia 

+ Ankety popularity 1998 Osobnosť menovite Slávik (Forza) Speváčka 17. miesto  1999 Osobnosť menovite Slávik Speváčka 18. miesto  2000 Osobnosť menovite Slávik Speváčka 11. miesto  2000 Osobnosť menovite Miss tisíciletí (TV Nova) II. Vicemiss  2001 Osobnosť menovite Slávik  Speváčka 24. miesto  2002 Osobnosť menovite Nejkrásnější z Miss (iDNES) II. Vicemiss  2002 Osobnosť menovite Slávik Speváčka 31. miesto  2003 Osobnosť menovite Slávik Speváčka 44. miesto  2009 Osobnosť menovite Slávik Speváčka 34. miesto 

+ Reality show 2007  Osobnosť menovite Celebrity Camp (TV JOJ) 12. miesto  2015 Osobnosť menovite a Radoslav Kováčik Tanec snov (TV JOJ) 4. miesto  Údaje v zátvorkách uvádzajú organizátorov jednotlivých cien/ankiet, v prípade realitných programov pôvodný TV network

 Poznámky 

 Referencie 

 Externé odkazy 






Kategória:Osobnosti z Prešova
Kategória:Slovenské osobnosti bulharského pôvodu
Kategória:Slovenské osobnosti maďarského pôvodu
Kategória:Slovenské modelky
Kategória:Slovenské popové speváčky
Kategória:Slovenské speváčky ľudovej hudby
Kategória:Slovenskí skladatelia modernej hudby
Kategória:Slovenskí textári piesní
Kategória:Slovenskí hudobní producenti
Kategória:Slovenské filmové herečky
Kategória:Slovenské televízne herečky
Kategória:Slovenské televízne osobnosti
Kategória:Slovenskí moderátori
Kategória:Slovenskí podnikatelia
Kategória:Slovenskí manažéri
Kategória:Slovenskí aktivisti